《杂诗》
明代·陆深

苦乏山林资，来此朝市游。日月不相待，华发变清秋。

晞心中道不，懔怀末路忧。浮阴隐层城，轻冰结洪流。

孤语冀冥契，同逝匪良谋。缅惭南征鸿，岂曰道里悠。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。